**Bleach** on grungeyhtye Nirvanan 15. kesäkuuta vuonna 1989 julkaistu debyyttialbumi.

Tietoa albumista
----------------

Albumin julkaisijana toimi Nirvanan ensimmäinen levy-yhtiö *Sub Pop*. Levyn tunnetuin kappale lienee kappale *About a Girl*, josta tehtiin vasta myöhemmin single live-albumilla *MTV Unplugged in New York*. 

Albumin alkuperäinen nimi oli *Too Many Humans*. Nimen *Bleach* keksi yhtyeen laulaja-kitaristi Kurt Cobain nähdessään San Franciscossa AIDSin ehkäisemisestä kertovan julisteen, jossa luki teksti "*Bleach Your Works*".

Albumin kappale *Downer* julkaistiin Bleachin lisäksi myös yhtyeen kokoelma-albumilla *Incesticide* vuonna 1992. 

Albumin kappaleiden sanoituksista suurimmaksi osaksi vastasi Cobain. Albumin rumpuosuudet soitti suurimmaksi osaksi sittemmin yhtyeen jättänyt rumpali Chad Channing.

Äänitys
-------

Albumin kappaleet *Floyd the Barber*, *Paper Cuts*, *Downer* äänitettiin vuonna 1988 Reciprocal Records studiolla tammikuussa, silloin rumpuja soitti Melvins yhtyeestä tuttu Dale Crover. Budjetti silloin oli vain 152.44 dollaria. Loput Bleachin kappaleet äänitettiin Reciprocal Records studiolla Seattlessa, Washingtonissa ja loput rumpuosuudet soitti Chad Channing. Albumin on tuottanut Jack Endino. 

Kappaleesta *Floyd the Barber* piti nauhoittaa tuoreempi versio, mutta yhtyeen täytyi tyytyä aikaisempaan versioon, koska Kurt Cobain oli kappaleen nauhoituksissa sekaisin opiaattien ja lääkkeiden vaikutuksista eikä saanut laulettua röyhtäilyiltään.

Singlet
-------

Albumilta julkaistiin myös yksi single joka on *Love Buzz* ja sen B-puolena oli *Big Cheese* kappale. Kappale on Nirvanan ensimmäinen julkaisu ja se ilmestyi vuonna 1988, vaikka se julkaistiinkin vuonna 1989 Bleachillä. Toinen single albumilta oli *Blew* joka julkaistiin joulukuussa vuonna 1989 ja sen tuotti *Tupelo Records*. Blew sisälsi myös *Love Buzz*, *Been a Son* ja *Stain* kappaleet. Stain kappaleen on sanoittanut Kurt Cobainin lisäksi myös yhtyeen basisti Krist Novoselic.

Julkaisut
---------

Yhdysvalloissa albumi julkaistiin Sub Popin kautta. Ensimmäiset 1000 kopiota painettiin valkoiselle vinyylille ja seuraavat 2000 mustalle vinyylille ja loput siniselle vinyylille. Ensimmäisessä 3000 kopiossa albumin mukana tuli juliste, jossa oli mukana myös yhtyeen sen ajan kakkoskitaristi Jason Everman. Vinyyli julkaisu ei sisältänyt kappaleita "Big Cheese" ja "Downer". 

Britanniassa albumi julkaistiin Tupelo Records -yhtiön kautta kesällä 1989. Ensimmäiset 3000 kopiota painatettiin valkoiselle vinyylille ja seuraavat 2000 tummanvihreälle vinyylille. Loput Tupelon kautta julkaistut vinyylit painettiin mustaksi. Tupelon julkaisu sisälsi kappaleet "Big Cheese" ja "Love Buzz" muttei kappaletta "Downer". Australiassa albumi julkaistiin Waterfront Records yhtiön kautta. Sub Pop julkaisi albumin remasteroidun version vuonna 1992 CD- ja kasettikopioille. Warner Music yhtiö julkaisi albumin Euroopassa, Australiassa ja Japanissa.

Kappaleet
---------

Kaikki kappaleet säv. ja san. Kurt Cobain, ellei toisin mainita

1. Blew – 2.54
2. Floyd the Barber – 2.17
3. About a Girl – 2.48
4. School – 2.42
5. Love Buzz – 3.35 (Shocking Blue-cover)
6. Paper Cuts – 4.05
7. Negative Creep – 2.55
8. Scoff – 4.10
9. Swap Meet – 3.02
10. Mr. Moustache – 3.23
11. Sifting – 5.22
12. Big Cheese – 3.42
13. Downer – 1.42

Kokoonpano
----------

* Kurt Cobain – laulu, kitara (myös Kurdt Kobain)
* Krist Novoselic – basso (myös Chris Novoselic)
* Chad Channing – rummut
* Dale Crover – rummut ("Floyd The Barber", "Paper Cuts" ja "Downer")
* Jack Endino – tuottaja
* Tracy Marander – valokuvaaja
* Charles Peterson – valokuvaaja
* Lisa Orth – suunnittelija
* Jane Higgins – täytäntöönpano

Arvostelut
----------

* All Music Guide: 3.5/5 tähteä
* The Rolling Stone: 4/5 tähteä

Albumin listasijoitukset
------------------------

| Vuosi | Albumi | Lista | Sijoitus |
| --- | --- | --- | --- |
| 1992 | Bleach | Suomen virallinen lista | No. 24 |
| 1992 | Bleach | Official German Albums Charts | No. 24 |
| 1992 | Bleach | Official Austrian Albums Chart | No. 26 |
| 1992 | Bleach | Official New Zealand Albums Chart | No. 30 |
| 1992 | Bleach | Official UK Albums Chart | No. 33 |
| 1992 | Bleach | Official Australian Albums Chart | No. 34 |
| 1992 | Bleach | Official Japanese Albums Chart | No. 46 |
| 1992 | Bleach | The Billboard 200 | No. 89 |

Albumimyynti
------------

* Yhdysvallat: 1 miljoonaa (platinaa)
* Kanada: 50 000 (kultaa)
* Japani: 19 530 (4 viikossa)

Nirvana

| 
* Kurt Cobain
* Krist Novoselic
* Dave Grohl

 |
| --- |
| 
* Aaron Burckhard
* Dave Foster
* Chad Channing
* Dale Crover
* Dan Peters
* Jason Everman
* Pat Smear

 |

|  |  |
| --- | --- |
| Studioalbumit | 
* Bleach
* Nevermind
* In Utero

 |
| Livealbumit | 
* MTV Unplugged in New York
* From the Muddy Banks of the Wishkah

 |
| Kokoelmat | *Nevermind It's an Interview* | *Incesticide* | *Nirvana* | *Sliver: The Best of the Box* |
| EP:t | *Blew* | *Hormoaning* |
| Singlet | "Love Buzz" | "Sliver" | "Molly's Lips" | "Here She Comes Now" | "Smells Like Teen Spirit" | "Come as You Are" | "Lithium" | "On a Plain" | "In Bloom" | "Oh, The Guilt" | "Heart-Shaped Box" | "All Apologies" | "Rape Me" | "Pennyroyal Tea" | "About a Girl (Unplugged)" | "The Man Who Sold the World (Unplugged)" | "Where Did You Sleep Last Night" | "Lake of Fire (Unplugged)" | "Aneurysm (live)" | "Drain You (live)" | "You Know You’re Right" |
| Video- ja box set -julkaisut | *Live! Tonight! Sold Out!!* | *Singles* | *With the Lights Out* | *Classic Albums - Nirvana - Nevermind* |
| Muuta | Nirvanan diskografia | Grunge | X-sukupolvi | Courtney Love | Frances Bean Cobain | *Kurt & Courtney* | *Last Days* | Outcesticide | Fecal Matter | Foo Fighters | Sweet 75 |